PATVIRTINTA

Šeduvos gimnazijos direktoriaus

2018 m. gruodžio 20 d. įsakymu Nr. V-446

**REKOMENDACIJOS DĖL VEIKSMŲ,**

**SUSIDŪRUS SU KORUPCINIO POBŪDŽIO VEIKLA**

1. Rekomendacijos dėl veiksmų susidūrus su korupcinio pobūdžio veika nusako Radviliškio r. Šeduvos gimnazijos (toliau – gimnazija) darbuotojų pareigas, veiksmus ir atsakomybę, susidūrus su korupcinio pobūdžio veiksmais.
2. Korupcija – asmens tiesioginis ar netiesioginis siekimas, reikalavimas arba priėmimas turtinės ar kitokios asmeninės naudos (dovanos, paslaugos, pažado, privilegijos) sau ar kitam asmeniui už atlikimą arba neatlikimą veiksmų pagal einamas pareigas, taip pat asmens veiksmai arba neveikimas siekiant, reikalaujant turtinės ar kitokios asmeninės naudos sau arba kitam asmeniui ar šią naudą priimant, taip pat tiesioginis ar netiesioginis siūlymas ar suteikimas asmeniui turtinės ar kitokios asmeninės naudos (dovanos, paslaugos, pažado, privilegijos) už atlikimą arba neatlikimą veiksmų pagal asmens einamas pareigas, taip pat tarpininkavimas darant šioje dalyje nurodytas veikas.
3. Korupcinio pobūdžio nusikalstamos veikos – kyšininkavimas, prekyba poveikiu, papirkimas, kitos nusikalstamos veikos, jeigu jos padarytos viešojo administravimo sektoriuje arba teikiant viešąsias paslaugas siekiant sau ar kitiems asmenims naudos: piktnaudžiavimas tarnybine padėtimi arba įgaliojimų viršijimas, piktnaudžiavimas oficialiais įgaliojimais, dokumentų ar matavimo priemonių suklastojimas, sukčiavimas, turto pasisavinimas ar iššvaistymas, tarnybos paslapties atskleidimas, komercinės paslapties atskleidimas, neteisingų duomenų apie pajamas, pelną ar turtą pateikimas, nusikalstamu būdu įgytų pinigų ar turto legalizavimas, kišimasis į valstybės tarnautojo ar viešojo administravimo funkcijas atliekančio asmens veiklą ar kitos nusikalstamos veikos, kai tokių veikų padarymu siekiama ar reikalaujama kyšio, papirkimo arba nuslėpti ar užmaskuoti kyšininkavimą ar papirkimą.
4. Gimnazijos darbuotojai privalo vykdyti savo funkcijas nešališkai ir objektyviai.
5. Gimnazijos darbuotojas turi neprovokuoti ir nereikalauti duoti ar pažadėti duoti kyšį ir elgtis taip, kad savo elgesiu nesudarytų įspūdžio, jog yra provokuojama ar reikalaujama duoti, pažadėti duoti kyšį ar susitarti dėl kyšio davimo už darbo pareigų (nepriklausomai nuo to, ar nurodoma konkreti veika ir nuo to, ar ji yra teisėta ar neteisėta) atlikimą ar neatlikimą praeityje ar ateityje. Kyšiu laikomas bet kokios turtinės ar kitokios asmeninės naudos sau ar kitam asmeniui (materialios ar nematerialios, turinčios ekonominę vertę rinkoje ar tokios vertės neturinčios) forma išreikštas neteisėtas ar nepagrįstas atlygis už pageidaujamą darbuotojo teisėtą ar neteisėtą veikimą arba neveikimą vykdant įgaliojimus.
6. Gimnazijos darbuotojas taip pat turi savo elgesiu nesudaryti įspūdžio, kad provokuoja ar reikalauja atlikti kitą korupcinio pobūdžio nusikalstamą veiką, kaip ji suprantama vadovaujantis Lietuvos Respublikos korupcijos prevencijos įstatymu, bei tokios veikos neatlikti.
7. Gimnazijoje netoleruojami atvejai:
   1. kai darbuotojai reikalauja ir/ar priima tiesiogines ir netiesiogines dovanas ar paslaugas iš darbuotojų, mokinių, jų tėvų, jei tai įtakoja gaunančiųjų dovanas ar paslaugas sprendimus. Vykdydami savo pareigas darbuotojai negali priimti dovanų, pinigų ar neatlygintinų paslaugų, išskirtinių lengvatų ir nuolaidų. Šis draudimas netaikomas, kai siūlomi tik simboliniai dėmesio ir pagarbos išraiškos ženklai – suvenyrai ar daiktai, reklamuojantys gimnazijoje apsilankiusiųjų asmenų veiklą, gimnazijos svečių, mokinių, jų tėvų gėlės ir kitos dovanos, kurios negali įtakoti jas gaunančiojo sprendimų;
   2. kurie gali būti susiję su korupcija, sukčiavimu ar mėginimu daryti neteisėtą poveikį

gimnazijos bendruomenės nariui dėl daromų teisės pažeidimų.

1. Gimnazijos darbuotojas, gavęs pasiūlymą priimti kyšį, privalo:
   1. nepriimti kyšio, nepriklausomai nuo jo vertės;
   2. padaryti pokalbio garso, vaizdo įrašą, jei turi tam priemones ir tam yra galimybė. Jei tokios

galimybės nėra, įsidėmėti siūlančiojo duoti kyšį veiksmus;

* 1. aiškiai pareikšti ir savo elgesiu parodyti asmeniui, kad netoleruoja tokio elgesio;
  2. paaiškinti interesantui, kad jo veiksmai gali būti traktuojami kaip nusikalstami ir užtraukti

baudžiamąją atsakomybę;

* 1. įspėti asmenį, kad apie kyšio siūlymą bus informuotas tiesioginis vadovas, gimnazijos

direktorius, Lietuvos Respublikos specialiųjų tyrimų tarnyba (toliau – STT) arba kita ikiteisminio tyrimo įstaiga (pavyzdžiui, policija);

* 1. jei yra galimybė, neleisti asmeniui pasišalinti ir skubiai telefonu informuoti tiesioginį vadovą;

1. Darbuotojas, kuris susidūrė su kitomis korupcinio pobūdžio nusikalstamomis veikomis, kaip

jos suprantamos vadovaujantis Lietuvos Respublikos korupcijos prevencijos įstatymu, privalo:

* 1. aiškiai pasakyti ir savo elgesiu parodyti, kad nedalyvauja ir nedalyvaus tokioje veikoje;
  2. pareikalauti, kad tokia veika būtų nutraukta;
  3. įspėti korupcinio pobūdžio veikos subjektą, kad už tokią veiką gresia baudžiamoji

atsakomybė;

* 1. informuoti apie tokią situaciją savo tiesioginį vadovą ir gimnazijos direktorių.

1. Susidūrus su korupcinio pobūdžio veikla, informaciją galima pateikti:

* Laimučiui Škleinikui, Radviliškio r. Šeduvos gimnazijos direktoriui, adresu Pilies g. 17,

Šeduva, telefonu (8-422) 68230, elektroniniu paštu rastine@seduva.radviliskis.lm.lt

* Vidai Makutienei, Radviliškio r. Šeduvos gimnazijos direktoriaus pavaduotojai ugdymui,

adresu Pilies g. 17, Šeduva, telefonu (8-422)68230, elektroniniu paštu [vidamak@gmail.com.lt](mailto:vidamak@gmail.com.lt)

* Daivai Kavaliauskienei, Radviliškio r. Šeduvos gimnazijos direktoriaus pavaduotojai

ugdymui, adresu Pilies g. 17, Šeduva, telefonu (8-422)68230, elektroniniu paštu [kavaliauskiened@gmail.com.lt](mailto:kavaliauskiened@gmail.com.lt)

* STT „karštosios“ linijos (visą parą) telefonu (8-5) 266 3333, elektroniniu paštu pranesk@stt.l

11. Su šiomis rekomendacijomis supažindinami visi gimnazijos darbuotojai, jos skelbiamos

gimnazijos internetiniame puslapyje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_